CELEX: 32005R0616
Language: lt
Date: 2005-04-21 00:00:00
Title: 2005 m. balandžio 21 d. Komisijos reglamentas (EB) Nr. 616/2005, iš dalies pakeičiantis Reglamentą (EB) Nr. 1623/2000, nustatantį Reglamento (EB) Nr. 1493/1999 dėl bendro vyno rinkos organizavimo įgyvendinimo taisykles, susijusias su rinkos mechanizmais

22.4.2005   
            
            
               LT
            
            
               Europos Sąjungos oficialusis leidinys
            
            
               L 103/15
            
         
      KOMISIJOS REGLAMENTAS (EB) Nr. 616/2005
   2005 m. balandžio 21 d.
   iš dalies pakeičiantis Reglamentą (EB) Nr. 1623/2000, nustatantį Reglamento (EB) Nr. 1493/1999 dėl bendro vyno rinkos organizavimo įgyvendinimo taisykles, susijusias su rinkos mechanizmais
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo įgyvendinimo taisykles (1), ypač į jos 33 straipsnį,
   kadangi:
   
               (1)
            
            
               Komisijos reglamentas (EB) Nr. 1623/2000 (2) numato vyno alkoholio realizavimo sistemą viešojo pardavimo būdu turint tikslą naudoti jį kaip bioetanolį Bendrijoje. Tam, kad šį alkoholį būtų galima parduoti už didžiausią konkurso dalyvio pasiūlytą kainą, reikia pakeisti viešąjį pardavimą konkursu.
            
         
               (2)
            
            
               Tuo tikslu reikia taikyti tas pačias taisykles skirtingiems vyno alkoholio realizavimo būdams laikantis reikalingų kiekvieno alkoholio naudojimo ar galutinės jo paskirties ypatumų.
            
         
               (3)
            
            
               Norint kontroliuoti, kad alkoholis naudojamas bioetanolio gamybai, valstybės narės tvirtina įmones, kurias mano esant atitinkančias reikalavimus pagal jų pajėgumą, pagal alkoholio perdirbimo gamyklas, pagal jų metinį perdirbimo pajėgumą, pagal galutinio pirkėjo valstybės narės nacionalinių institucijų išduotą pažymėjimą, patvirtinantį, kad pirkėjas naudoja alkoholį tik bioetanolio gamybai ir kad bioetanolis naudojamas tik kuro sektoriuje.
            
         
               (4)
            
            
               Pardavimo konkursai turi būti rengiami kas tris mėnesius, pirma, kad būtų užtikrintas valstybių narių intervencinių agentūrų laikomo alkoholio realizavimas, antra, kad būtų užtikrintas tiekimas Europos bendrijos įmonėms, naudojančioms alkoholį kuro sektoriuje.
            
         
               (5)
            
            
               Valstybės narės kiekvieno mėnesio pabaigoje pateikia informaciją apie distiliuotus vyno, vyno nuosėdų ir spirituoto vyno kiekius už ankstesnį mėnesį, taip pat apie alkoholio kiekį, suskirstydami jį į neutralųjį alkoholį, žaliavinį alkoholį ir spiritą.
            
         
               (6)
            
            
               Reikėtų atitinkamai iš dalies pakeisti Reglamentą (EB) Nr. 1623/2000.
            
         
               (7)
            
            
               Šiame reglamente numatytos priemonės atitinka Vyno valdymo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1623/2000 iš dalies pakeičiamas taip:
   
               1)
            
            
               92–94 straipsniai pakeičiami taip:
               „92 straipsnis
               Konkurso paskelbimas
               1.   Komisija, vadovaudamasi Reglamento (EB) Nr. 1493/1999 75 straipsnyje nustatyta tvarka, gali per tris mėnesius paskelbti vieną ar kelis alkoholio, kuris būtų naudojamas kaip bioetanolis, tik Bendrijos kuro sektoriuje, konkursus.
               Vienam konkursui siūlomas alkoholio kiekis negali viršyti 700 000 hektolitrų alkoholio, kurio koncentracija – 100 tūrio %.
               2.   Alkoholis perduodamas tik įmonėms, įsisteigusioms Bendrijoje, ir turi būti naudojamas tik kuro sektoriuje.
               Tuo tikslu valstybės narės tvirtina jų nuomone tinkamas įmones, kurios yra pateikusios paraiškas kartu su šiais dokumentais ir informacija:
               
                           a)
                        
                        
                           įmonės patvirtinimas, nurodantis, kad ji yra pajėgi per metus sunaudoti ne mažiau kaip 50 000 hl alkoholio;
                        
                     
                           b)
                        
                        
                           įmonės administracinių padalinių buvimo vieta;
                        
                     
                           c)
                        
                        
                           gamyklos, kurioje perdirbamas alkoholis, buvimo vieta ir jos planų kopija, nurodant metinį perdirbimo pajėgumą;
                        
                     
                           d)
                        
                        
                           nacionalinių valstybės narės institucijų išduotas leidimas eksploatuoti gamyklą; ir
                        
                     
                           e)
                        
                        
                           bet kurio galutinio pirkėjo nacionalinių valstybės narės institucijų išduotas pažymėjimas, patvirtinantis, kad pirkėjas yra pajėgus sunaudoti alkoholį tik bioetanolio gamybai, ir kad bioetanolis bus naudojamas tik kuro sektoriuje.
                        
                     3.   Valstybės narės patvirtinimas galioja visoje Bendrijoje.
               4.   Iki 2005 m. kovo 1 d. Komisijos patvirtintos įmonės, laikomos patvirtintomis šio reglamento tikslais.
               5.   Valstybės narės praneša Komisijai apie bet kokį naują patvirtinimą arba apie patvirtinimo panaikinimą.
               6.   Komisija reguliariai skelbia valstybių narių patvirtintų įmonių sąrašą.
               93 straipsnis
               Skelbimas apie konkursą
               Skelbimai apie kvietimą dalyvauti konkurse spausdinami Europos Sąjungos oficialiajame leidinyje.
               Skelbimuose nurodoma:
               
                           a)
                        
                        
                           specialiosios konkurso procedūrų taisyklės bei atitinkamų intervencinių agentūrų pavadinimai ir adresai;
                        
                     
                           b)
                        
                        
                           konkursui pateikiamas alkoholio kiekis, nurodytas hektolitrais alkoholio, kurio koncentracija – 100 tūrio %;
                        
                     
                           c)
                        
                        
                           partijos;
                        
                     
                           d)
                        
                        
                           mokėjimo sąlygos;
                        
                     
                           e)
                        
                        
                           mėginių įsigijimo tvarka;
                        
                     
                           f)
                        
                        
                           pasiūlymo galiojimą užtikrinantis užstatas, kuris reikalaujamas pagal 94 straipsnio 4 dalį, ir sutarties įvykdymo garantija, kuri reikalaujama pagal 94c straipsnio 3 dalį.
                        
                     94 straipsnis
               Pasiūlymams taikomos taisyklės
               1.   Konkurso dalyviai gali pateikti tik vieną pasiūlymą parduoti skirtai partijai. Jei konkurso dalyvis pateikia kelis pasiūlymus partijai, nė vienas iš jų nepriimamas.
               2.   Kad galėtų būti nagrinėjami, pasiūlymuose turi būti nurodyta galutinė alkoholio paskirties valstybė narė ir konkurso dalyvio įsipareigojimas jį pristatyti į tą valstybę.
               3.   Atitinkamos valstybės narės intervencinė agentūra turi gauti pasiūlymus ne vėliau kaip 12.00 valandą Briuselio laiku paskutinę pasiūlymų priėmimo dieną, kuri nurodyta skelbime apie kvietimą dalyvauti konkursą.
               4.   Pasiūlymai galioja tik tuo atveju, jei iki pasibaigiant pasiūlymų padavimo terminui konkurso dalyvis pateikia įrodymą, kad atitinkamai intervencinei agentūrai yra pateiktas keturių eurų už alkoholio, kurio koncentracija yra 100 tūrio %, hektolitrą pasiūlymo galiojimą užtikrinantis užstatas visam parduodamos partijos kiekiui.
               Tuo tikslu atitinkamos intervencinės agentūros nedelsdamos išduoda konkurso dalyviams patvirtinimą, pažymintį, kad buvo pateiktas pasiūlymo galiojimą užtikrinantis užstatas tam kiekiui, už kurį atsakinga kiekviena intervencinė agentūra.
               5.   Pateikiant pasiūlymo galiojimą užtikrinantį užstatą, pagrindiniai reikalavimai tokia prasme kaip apibrėžta Reglamento (EEB) Nr. 2220/85 20 straipsnyje yra šie: pasiūlymų negalima atsiimti pasibaigus jų priėmimo terminui ir turi būti pateikta sutarties įvykdymo garantija.
               94a straipsnis
               Pranešimai apie pasiūlymus
               Pasibaigus pasiūlymų pateikimo terminui, atitinkama intervencinė agentūra ne vėliau kaip per dvi darbo dienas perduoda Komisijai anoniminį sąrašą su šia informacija apie kiekvieną pasiūlymą:
               
                           a)
                        
                        
                           pasiūlytas kainas;
                        
                     
                           b)
                        
                        
                           prašomą partiją;
                        
                     
                           c)
                        
                        
                           alkoholio paskirties vietą.
                        
                     94b straipsnis
               Sutarčių sudarymas
               1.   Komisija, atsižvelgdama į pateiktus pasiūlymus ir vadovaudamasi Reglamento (EB) Nr. 1493/1999 75 straipsnio 2 dalyje nustatyta tvarka, kaip galima greičiau nusprendžia, sudaryti ar nesudaryti sutartis.
               2.   Sutarties sudarymui, Komisija pasirenka priimtinausią pasiūlymą kiekvienai partijai. Jei dviejuose ar daugiau pasiūlymų siūloma ta pati kaina, Komisija pasirenka traukdama burtus.
               3.   Komisija pagal šį straipsnį priimtus sprendimus praneša tik toms valstybėms narėms ir intervencinėms agentūroms, kurios turi priimtuose pasiūlymuose nurodytą alkoholį.
               4.   Komisija konkurso rezultatus supaprastinta forma paskelbia Europos Sąjungos oficialiajame leidinyje.
               94c straipsnis
               Pranešimas apie sutarties sudarymą
               1.   Gavusi pranešimą intervencinė agentūra nedelsdama raštu informuoja konkurso dalyvius apie sprendimą, priimtą dėl jų pasiūlymų.
               2.   Per dvi savaites po 1 dalyje minimo pranešimo gavimo intervencinė agentūra išduoda patvirtinimą apie sutarties sudarymą konkursą laimėjusiems dalyviams, pažymintį, kad jų pasiūlymas buvo priimtas.
               3.   Kiekvienas konkursą laimėjęs dalyvis per dvi savaites po 1 dalyje minimo pranešimo gavimo pateikia intervencinei agentūrai įrodymą, kad yra pateiktas 30 EUR už alkoholio, kurio koncentracija yra 100 tūrio %, hektolitrą sutarties įvykdymo užstatas, siekiant užtikrinti, kad visas alkoholis iš tikrųjų yra naudojamas pasiūlyme nurodytais tikslais.
               94d straipsnis
               Alkoholio išvežimas
               1.   Intervencinė agentūra, turinti alkoholį, ir konkurso laimėtojas susitaria dėl laikinojo alkoholio išvežimo grafiko.
               2.   Alkoholis gali būti išvežtas pateikus leidimą išvežti, kurį intervencinė agentūra išduoda sumokėjus už išvežamą alkoholio kiekį. Alkoholio kiekis nurodomas alkoholio, kurio koncentracija 100 tūrio %, hektolitrais, suapvalintais iki hektolitro.
               Kiekviename leidime išvežti nurodomas kiekis turi būti ne mažesnis kaip 2 500 hektolitrų, išskyrus išvežant paskutinį kartą kiekvienoje valstybėje narėje.
               Leidime išvežti turi būti nurodyta data, iki kurios alkoholis fiziškai turi būti išvežtas iš intervencinės agentūros saugyklos. Išvežimo terminas negali būti ilgesnis už aštuonias dienas skaičiuojant nuo leidimo išvežti išdavimo. Tačiau jei leidimas išvežti yra išduotas daugiau nei 25 000 hektolitrų, šis terminas gali būti ilgesnis už aštuonias dienas, bet ne ilgesnis kaip 15 dienų.
               3.   Leidime išvežti nurodyto alkoholio nuosavybė perleidžiama tame leidime nurodytą dieną, bet ne vėliau kaip per 8 dienas nuo leidimo išdavimo, ir tą dieną alkoholio kiekis laikomas išvežtu. Nuo tos dienos pirkėjas yra atsakingas už vis dar neišvežto alkoholio vagystę, praradimą ar sugadinimą bei už saugojimo išlaidas.
               4.   Visas alkoholis turi būti išvežtas per šešis mėnesius nuo informacijos apie sutarties sudarymą gavimo dienos.
               5.   Alkoholis turi būti visiškai sunaudotas per dvejus metus nuo pirmojo išvežimo dienos.“.
            
         
               2)
            
            
               97 straipsnio 1 dalies pirmoji pastraipa pakeičiama taip:
               „1.   Kad būtų svarstomi, pasiūlymai turi būti pateikiami raštu ir, papildomai prie I, II ar III poskirsniuose nurodytos specifinės informacijos, juose taip pat turi būti nurodyta:“.
            
         
               3)
            
            
               98 straipsnio 1 ir 2 dalys pakeičiamos taip:
               „1.   Nuo skelbimo apie kvietimą dalyvauti konkurse paskelbimo iki galutinės pasiūlymų pateikimo dienos visos suinteresuotos šalys gali gauti siūlomo parduoti alkoholio mėginius, sumokėję po 10 EUR už litrą alkoholio. Mėginių kiekis, pateikiamas kiekvienai suinteresuotai šaliai, neturi viršyti penkių litrų iš vienos cisternos.
               2.   Po galutinės pasiūlymų pateikimo dienos, konkurso dalyvis arba patvirtinta įmonė, nurodyta 92 straipsnyje, gali įsigyti sutartyje nurodyto alkoholio mėginius.
               Po galutinės pasiūlymų pateikimo dienos, konkurso dalyvis, kuriam pagal 83 straipsnio 3 dalies antrą pastraipą siūlomas kitas alkoholis, gali įsigyti pakeitimui siūlomo alkoholio mėginius.
               Tokius mėginius galima įsigyti intervencinėje agentūroje, sumokėjus po 10 EUR už litrą alkoholio, tačiau mėginys neturi viršyti penkių litrų iš vienos cisternos.“.
         
               4)
            
            
               100 straipsnio 2 dalies c punktas pakeičiamas taip:
               
                           „c)
                        
                        
                           Jei tai alkoholis, pagal sutartį skirtas naujam pramoniniam naudojimui ir pagal konkursą skirtas naudoti jį kaip bioetanolį Bendrijoje kuro sektoriuje ir kuris turi būti rektifikuotas prieš jo numatytą galutinį panaudojimą, laikoma, kad išvežtas alkoholis panaudotas konkrečiam tikslui, kai bent 90 % konkurso tvarka išvežto alkoholio kiekio sunaudojama tais tikslais.
                           Sutikęs pirkti alkoholį konkurso laimėtojas informuoja intervencinę agentūrą apie rektifikuotų produktų kiekį, paskirties vietą ir panaudojimą.
                           Alkoholio nuostoliai negali viršyti b punkte nurodytų ribų.“
                        
                     .
            
         
               5)
            
            
               103 straipsnio 2 dalis yra pakeičiama taip:
               „2.   Kiekvieno mėnesio pabaigoje valstybės narės praneša tokią informaciją, susijusią su distiliavimu pagal Reglamento (EB) Nr. 1493/1999 27, 28 ir 30 straipsnius:
               
                           a)
                        
                        
                           distiliuotus vyno, vyno nuosėdų ir spirituoto vyno kiekius už praėjusį mėnesį;
                        
                     
                           b)
                        
                        
                           alkoholio, suskirstyto į neutralųjį alkoholį, žaliavinį alkoholį ir spiritą, kiekius:
                           
                                       —
                                    
                                    
                                       pagamintus ankstesnį mėnesį,
                                    
                                 
                                       —
                                    
                                    
                                       per ankstesnį mėnesį perimtus intervencinių agentūrų,
                                    
                                 
                                       —
                                    
                                    
                                       realizuotus intervencinių agentūrų per ankstesnį mėnesį, taip pat eksportuotą šių kiekių dalį ir nustatytas pardavimo kainas,
                                    
                                 
                                       —
                                    
                                    
                                       intervencinių agentūrų turėtus ankstesniojo mėnesio gale.“
                                    
                                 
                     .
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. balandžio 21 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 179, 1999 7 14, p. 1. Reglamentas su paskutiniais pakeitimais, padarytais 2003 m. Stojimo aktu.
   
      (2)  OL L 194, 2000 7 31, p. 45. Reglamentas su paskutiniais pakeitimais, padarytais Reglamentu (EB) Nr. 1774/2004 (OL L 316, 2004 10 15, p. 61).